Document ID: 32006R1799

KOMISIJAS REGULA (EK) Nr. 1799/2006
(2006. gada 6. decembris),
ar ko groza Regulu (EK) Nr. 26/2004 par Kopienas zvejas flotes reģistru
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 15. panta 3. un 4. punktu,
tā kā:
(1)
Ar Komisijas 2003. gada 30. decembra Regulu (EK) Nr. 26/2004 par Kopienas zvejas flotes reģistru (2) cita starpā nosaka flotes, zvejas rīku kodu un valsts atbalsta kodu skaitīšanas datumus.
(2)
Jānosaka skaitīšanas datumi attiecībā uz jaunajām dalībvalstīm, kas pievienosies Eiropas Savienībai, lai tās varētu izpildīt Regulā (EK) Nr. 26/2004 iekļautos nosacījumus.
(3)
Lai varētu labāk identificēt amatierzvejas vai nelielas nozvejas kuģus, zvejas rīki jānošķir precīzāk.
(4)
Lai pārraudzītu Padomes 2006. gada 27. jūlija Regulas (EK) Nr. 1198/2006 par Eiropas Zivsaimniecības fondu (3) 25. panta 3. un 4. punkta piemērošanu, jāievieš jauni kodi, ar ko paziņotu par dzinēja, kam sniegts valsts atbalsts, nomaiņu.
(5)
Tādēļ Regula (EK) Nr. 26/2004 ir attiecīgi jāgroza.
(6)
Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 26/2004 I pielikumu groza saskaņā ar šīs regulas pielikumu.
2. pants
Šī regula stājas spēkā septītajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 6. decembrī

Labels: 4
19
6
12
18